പ്രിയപ്പെട്ട മാതാപിതാക്കളേ,

നിങ്ങളുടെ കുട്ടിയുടെ സ്കൂളിൽ, വരാൻപോകുന്ന അദ്ധ്യാപക-രക്ഷകർതൃയോഗത്തിനു മുൻപായി, നിങ്ങളുടെ ഫോണിൽ മൈക്രോസോഫ്റ്റ് ട്രാൻസ്‌ലേറ്റർ ആപ്ലിക്കേഷൻ ഡൗൺലോഡ് ചെയ്യാൻ ശുപാർശ ചെയ്യുന്നു. മൈക്രോസോഫ്റ്റ് ട്രാൻസ്‌ലേറ്റർ ആപ്ലിക്കേഷനിലുള്ള തത്സമയ സംഭാഷണ സവിശേഷത യോഗത്തിലെ ആശയവിനിമയത്തിന് ഒരു ഉപാധിയായി ഉപയോഗിക്കാവുന്നതാണ്.

ആപ്ലിക്കേഷൻ ഡൗൺലോഡ് ചെയ്യുന്നതിനും ഉപയോഗിക്കുന്നതിനുമുള്ള മാർഗ്ഗനിർദ്ദേശങ്ങൾ ചുവടെ കൊടുക്കുന്നു. നിങ്ങളുടെ പ്രാദേശികഭാഷയായ മലയാളത്തിലും ഈ ആപ്ലിക്കേഷൻ ലഭ്യമാണ്. നിങ്ങളുടെ സൗകര്യത്തിനായി ഈ ആപ്ലിക്കേഷനിൽ ലഭ്യമായിട്ടുള്ള എല്ലാ ഭാഷകളുടെയും ഒരു പട്ടിക ചുവടെ ഉൾപ്പെടുത്തിയിട്ടുണ്ട്.

നന്ദി, നിങ്ങളുമായിട്ടുള്ള കൂടിക്കാഴ്ച ഞാൻ ഉടനെ പ്രതീക്ഷിക്കുന്നു. യോഗത്തിനായി വരുമ്പോൾ ദയവായി നിങ്ങളുടെ ഫോൺ കൂടെ കരുതാൻ ശ്രദ്ധിക്കണമെന്ന് അഭ്യർത്ഥിക്കുന്നു.

[teacher’s name]

**--**

**മൈക്രോസോഫ്റ്റ് ട്രാൻസ്‌ലേറ്റർ ആപ് ഡൗൺലോഡ് ചെയ്യുന്നതിന്**

ആൻഡ്രോയിഡ്: [ഇവിടെ ഡൗൺലോഡ് ചെയ്യുക](https://play.google.com/store/apps/details?id=com.microsoft.translator)

ഐഒഎസ്: [ഇവിടെ ഡൗൺലോഡ് ചെയ്യുക](https://itunes.apple.com/app/microsoft-translator/id1018949559)

വിൻഡോസ് 10 മൊബൈൽ: [ഇവിടെ ഡൗൺലോഡ് ചെയ്യുക](https://www.microsoft.com/en-US/store/p/translator/9wzdncrfj3pg?rtc=1)

കിൻഡിൽ ഫയർ: [ഇവിടെ ഡൗൺലോഡ് ചെയ്യുക](https://www.amazon.com/Microsoft-Corporation-Translator/dp/B01FYI9U6C)

**അദ്ധ്യാപക-രക്ഷകർതൃയോഗത്തിൽ തത്സമയ സംഭാഷണത്തിൽ പങ്കുചേരേണ്ട വിധം**

* നിങ്ങളുടെ കൈവശമുള്ള ഉപകരണത്തിലെ മൈക്രോസോഫ്റ്റ് ട്രാൻസ്‌ലേറ്റർ ആപ്ലിക്കേഷൻ തുറക്കുക. വൈഫൈ അല്ലെങ്കിൽ ഡാറ്റ കണക്ഷൻ ലഭ്യമാണെന്ന് ഉറപ്പുവരുത്തുക.
* പലരുമായി സംവാദിക്കാനുള്ള ഐക്കണിൽ അമർത്തുക.
* ക്യു ആർ കോഡ് സ്കാൻ ചെയ്യുകയോ അല്ലെങ്കിൽ അദ്ധ്യാപകർ തന്നിട്ടുള്ള അഞ്ചക്ക കോഡ് ടൈപ്പ് ചെയ്യുകയോ ചെയ്യുക.
* നിങ്ങളുടെ പേരിന്റെ ആദ്യഭാഗം ടൈപ്പ് ചെയ്തതിനുശേഷം ഭാഷ തിരഞ്ഞെടുക്കുക. എന്നിട്ട് എന്റർ അമർത്തുക.
* പലരുമായി സംവാദിക്കാനുള്ള സംവിധാനത്തിൽ എത്തിയതിനുശേഷം നിങ്ങൾക്ക് അദ്ധ്യാപകരുമായിട്ടുള്ള സംഭാഷണം ആരംഭിക്കാൻ കഴിയും. മൈക്രോഫോൺ സംവിധാനത്തിൽ അമർത്തികൊണ്ട് സംസാരിക്കുക (സംസാരിക്കാൻ ഞെക്കുക, ഒരു വാക്കീ-ടോക്കീ പോലെ) അല്ലെങ്കിൽ സംഭാഷണം ടൈപ്പ് ചെയ്യുക.
* അദ്ധ്യാപകൻ തിരഞ്ഞെടുത്ത ഭാഷയിൽ നിങ്ങളുടെ പ്രതികരണങ്ങൾ അവർക്ക് കാണാം. ഉദാഹരണത്തിന്, നിങ്ങൾ മലയാളത്തിലും അദ്ധ്യാപകൻ ഇംഗ്ലീഷിലും സംസാരിക്കുമ്പോൾ, നിങ്ങൾക്ക് മലയാളം നിങ്ങളുടെ ഭാഷയായി തിരഞ്ഞെടുക്കാൻ കഴിയുകയും അത് അദ്ധ്യാപകൻ തിരഞ്ഞെടുത്ത ഭാഷയിലേക്ക് തർജ്ജിമ ചെയ്യപ്പെടുകയും ചെയ്യുന്നു.

**ആപ്ലിക്കേഷനിൽ ലഭ്യമായിട്ടുള്ള ഭാഷകൾ**

* സംഭാഷണം നടത്തുവാൻ (മൈക്രോഫോൺ സംവിധാനം): [10+ ഭാഷകൾ](https://www.microsoft.com/en-us/translator/languages.aspx#speech)
* സംഭാഷണം ടൈപ്പ് ചെയ്യുവാൻ: [60+ ഭാഷകൾ](https://www.microsoft.com/en-us/translator/languages.aspx)